sagorsarker/bangla-wikipedia huggingface dataset:
টাইসা ফারমিগা

টাইসা ফারমিগা (জন্মঃ ১৭ আগস্ট, ১৯৯৪) একজন আমেরিকান অভিনেত্রী। তিনি ২০১১ সালের ধারাবাহিক নাটক 'হাইয়ার গ্রাউন্ড' এর মাধ্যমে অভিনয় শুরু করেন, যা তার বোন ভেরা ফারমিগার মাধ্যমে পরিচালিত হয়।
ফারমিগা যুক্তরাষ্ট্রের নিউ জার্সির রিডিংটন শহরে জন্মগ্রহণ করেন এবং বেড়ে উঠেন। তিনি তার ইউক্রেনীয় বংশদ্ভুত বাবা-মার ৭ সন্তানের মধ্যে সবার ছোট। তার মা একজন স্কুল শিক্ষক এবং বাবা একজন আইটি বিশেষজ্ঞ। তার অন্যান্য বড় ভাই-বোন হচ্ছে ভিক্টর, ভেরা, স্টিফেন, নাদিয়া, আলেকজান্ডার এবং লেরিসা। ফারমিগা জানান তিনি ইউক্রেনীয়ান ভাষা বুঝেন তবে খুব ভালো বলতে পারেন না। তিনি আমেরিকান ইশারা ভাষা জানেন, যা শেখার জন্য ৪ বছরের কোর্স নেন।
যদিও ফারমিগা একজন হিসাবরক্ষক হতে চেয়েছিলেন, তার বোন ভেরা ফারমিগার প্ররোচনায় "'হাইয়ার গ্রাউন্ড'" ধারাবাহিক নাটকে ১৬ বছর বয়সী "'কোরিন ওয়াকার'" এর চরিত্রে অভিনয় শুরু করেন। এরপর "'আইসিএম পার্টনার"' এজেন্সির সাথে চুক্তিবদ্ধ হন। একই বছর ফারমিগা 'আমেরিকান হরর স্টোরি' ধারাবাহিকের প্রথম সিজনে অভিনয় করেন। তিনি '"আমেরিকান হরর স্টোরিঃ মার্ডার হাউজ'" পর্বে একজন কিশোরীর চরিত্রে অভিনয় করেন, যার মাধ্যমে তার পেশাদার অভিনয়ে অভিষেক হয়। এরপর "'দ্যা ব্লিং রিং"' চলচ্চিত্রে ১৭ বছরের কিশোরী সেম মুরের চরিত্রে অভিনয় করেন। চলচ্চিত্রটি ২০১৩ সালে কান চলচ্চিত্র উৎসবে দেখানো হয়। 
২০১৬ সালে স্যাম সেফার্ড পরিচালিত নাটক "ব্যুরিড চাইল্ডের" মাধ্যমে মঞ্চে অভিষেক হয়। এরপর টি ওয়েস্ট পরিচালিত ওয়েস্টার্ন চলচ্চিত্র "'ইন এ ভ্যালি অফ ভায়োলেন্স"' - এ অভিনয় করেন। ২০১৬ সালে সাউথ বাই সাউথওয়েস্ট উৎসবে দেখানো হয়, তাতে চলচ্চিত্রটি ব্যাপক প্রশংসা কুড়ায়। ফারমিগা ডিসি কমিক্সের স্যাম লিউ পরিচালিত চলচ্চিত্র "জাস্টিস লীগ ভার্সেস টিন টাইটান্সে" প্রথমবারের মত কন্ঠ দেন, যা "২০১৬ ওয়ান্ডার কোন" উৎসবে দেখানো হয়। তিনি তারপর আমেরিকান হরর স্টোরির ৬ষ্ঠ মৌসুম "আমেরিকান হরর স্টোরিঃ রোয়ানোক"- এ সোফি গ্রিন চরিত্রে অভিনয় করেন। .
ফারমিগা রোমান্টিক-রসাত্মক নাটক "রুলস ডোন্ট এপ্লাইয়ে" অভিনয় করেন। ২০১৮ সালের অক্টোবরে মুক্তিপ্রাপ্ত "দ্যা নান" চলচ্চিত্রে পাদ্রির চরিত্রে অভিনয় করেন। ২০১৮ সালের আগস্টে ফারমিগা নিশ্চিত করেন তিনি আমেরিকান হরর স্টোরির ৮ম মৌসুমে অংশ নিবেন।
ফাহদা বিনতে আছি আল শুরাইম

<nowiki> </nowiki>ফাহদা বিনতে আছি বিন শুরাইম আল শাম্মারি ( , মৃত্যুঃ ১৯৩০) বাদশাজ আব্দুল আজিজ ইবনে সৌদের স্ত্রী এবং সৌদি আরবের সাবেক শাসক বাদশাহ আবদুল্লাহ বিন আব্দুল আজিজ আল সৌদের মা।
ফাহদা আরবের শাম্মার জাতির আব্দে শাখার একজন সদস্য। শাম্মার জাতির সাবেক প্রধান আছি বিন শুরাইম আল শাম্মারি হলেন তার পিতা। তিনি ছিলেন তাদের দক্ষিণ অংশের শেখ। 
ফাহদা বিনতে আছি দুইবার বিবাহ বন্ধনে আবদ্ধ হন। প্রথমবার তিনি বিয়ে করেন সৌদ বিন আব্দুল আজিজকে। তার স্বামী ছিলো দশম আল রাশিদ আমির, যাকে তার চাচাতো ভাই ১৯২০ সালে হত্যা করে। তার প্রথম বিবাহে দুই সন্তানের জন্ম হয়। তারা হলেন আব্দুল আজিজ বিন সৌদ বিন আব্দুল আজিজ আল রাশিদ (জন্মঃ ১৯১৬) এবং মিশাল বিন সৌদ বিন আব্দুল আজিজ আল রাশিদঃ (জন্ম ১৯১৮)। 
স্বামীর হত্যার পর, ফাহদা আব্দুল আজিজ ইবনে সৌদকে বিয়ে করেন। তিনি ছিলেন ইবনে সৌদের অষ্টম স্ত্রী। ইবনে সৌদ দুইজন আল রাশিদ নারীকে বিয়ে করেছিলেন। এই বিবাহের উদ্দেশ্য ছিলো রাশিদীদের সাথে সংঘর্ষ এড়ানো এবং তাদের রাজ পরিবারের সদস্য করা। অন্য কথায়, আবদুল আজিজ রাশীদীদের দ্বারা সৃষ্ট সম্ভাব্য সমস্যাগুলি দূর করতে তাকে বিয়ে করেছিলেন।
আব্দুল আজিজ ইবনে সৌদের সাথে তার প্রথম সন্তান হলো সৌদি আরবের ষষ্ঠ বাদশাহ আবদুল্লাহ। তার অন্দুয দুই সন্তান হলেন নুফ এবং ছিতা। ফাহদা ১৯৩০ সালে ফাহাদা মারা যান। তখন প্রিন্স আবদুল্লাহর বয়স ছিলো ছয় বছর।
২০০৯ সালের আগস্ট মাসে বাদশাহ মরোক্কোর বস্কোরাতে ফাহদা বিনতে আছি আল শুরাইম মাধ্যমিক বিদ্যালয় স্থাপন করেন। বিদ্যালয়ে সাধারণ প্রশিক্ষণের জন্য আঠারোটি শ্রেণীকক্ষ, নয়টি বিজ্ঞানকক্ষ, প্রস্তুতির জন্য তিনটি শ্রেণীকক্ষ, একটি লাইব্রেরি, এবং খেলাধুলার বিশেষ মাঠ রয়েছে।
সারাহ বিনতে ফয়সাল বিন আব্দুল আজিজ আল সৌদ

সারাহ বিনতে ফয়সাল হলেন বাদশাহ ফয়সাল বিন আব্দুল আজিজ ও ইফফাত আল সুনাইয়ানের কন্যা। তার ভাইবোনদের মধ্যে আছেন প্রিন্স মোহাম্মদ, প্রিন্স সৌদ, প্রিন্স তুর্কী, প্রিন্সেস লোলবা এবং প্রিন্সেস হাইফা ।
প্রিন্সেস সারাহ একটি দাতব্য প্রতিষ্ঠান তৈরী করেন, যার নাম হলো আল নাহদা। আল নাহদা প্রতিষ্ঠানটি ২০০৯ সালে উপসাগরীয় আরব রাষ্ট্রগুলোর মধ্যে প্রথমবারের মত মানবাধিকার সংগঠন হিসেবে চাইলট পুরস্কার লাভ করে। তিনি ছিলেন এই সংগঠনের চেয়ারম্যান। ১৯৬৪ সালে ব্যক্তিগত উদ্যোগে আল তারবিয়া আল ইসলামিয়া বিদ্যালয় প্রতিষ্ঠা করেন। তিনি ইফফাত বিশ্ববিদ্যালয়ের প্রতিষ্ঠাতা বোর্ডের একজন সদস্য। এছাড়া তিনি বিশ্ববিদ্যালয়টির ট্রাস্টি বোর্ডের চেয়ারম্যান। এছাড়াও তিনি বিভিন্ন সংস্থার সদস্য হিসেবেও কাজ করেন, যেমনঃ মাহারাত সেন্টার ইত্যাদি।
২০১৩ সালের ১১ জানুয়ারী তিনি সৌদি আরবের পরামর্শদাতা পরিষদের সদস্য হিসাবে মনোনীত হন। বাদশাহ খালিদ বিন আব্দুল আজিজের মেয়ে মাওদি বিন বিন খালিদসহ উক্ত পরিষদে নিযুক্ত দুই রাজকীয় নারীর মধ্যে তিনি একজন। 
সারাহ বিনতে ফয়সালের স্বামী হলেন মোহাম্মদ বিন সৌদ, তিনি ইবনে সৌদের ছেলে। তার চার সন্তান রয়েছে: তিন পুত্র, যথাঃ ফয়সাল, খালিদ, এবং মিশাল এবং একজন মেয়ে, নামঃ নূরা। 
২০১৩ সালের মে মাসে প্রিন্সেস সারাহ তার কর্মকাণ্ডের জন্য সৌদি আরবের প্রথম শ্রেণীর পদক বাদশাহ আব্দুল আজিজ পদক লাভ করেন।
শবনম ফেরদৌসী

শাবনম ফেরদৌসী (১৫ জানুয়ারি ১৯৭২) একজন বাংলাদেশি চলচ্চিত্র নির্মাতা। তিনি বাংলাদেশ শিল্পকলা একাডেমি পুরস্কার এবং অনন্যা শীর্ষ দশ পুরস্কার (২০০৯) অর্জন করেছেন । ১৪ তম রেনবো আন্তর্জাতিক চলচ্চিত্র উৎসবে প্রামাণ্যচিত্র "বিষকাব্য"-এর জন্য তিনি সেরা স্বল্পদৈর্ঘ চলচ্চিত্র পুরস্কার পান' । ২০১৮ সালের জানুয়ারি পর্যন্ত, তিনি ১৮ টি প্রামাণ্যচিত্র তৈরি করেন" । 
টাঙ্গাইলে বেড়ে ওঠা শবনম ফেরদৌসী এসএসসি উত্তীর্ণ হওয়ার আগেই সত্যজিৎ রায়সহ বিখ্যাত অনেক পরিচালকের চলচ্চিত্র দেখা শুরু করেন। পাঠ্যবইয়ের বাইরে বিভিন্ন বই, পত্রপত্রিকা পড়ার একটা অভ্যাস ছিল তার। সে কারণে দেশ ও দেশের বাইরে কী ঘটছে, সেসব বিষয়ে দৃষ্টি রাখতেন সে বয়সেই। সত্যজিতের চলচ্চিত্রগুলো দেখে দেখেই মাথার ভেতর চলচ্চিত্রের ভাষা সম্পর্কে ধারণা তৈরি হতে থাকে। তাছাড়া ইউরোপিয়ান বা হলিউড চলচ্চিত্রে কী ঘটছে, সেসব সম্পর্কে জানার চেষ্টা ছিল ওই সময়গুলোতে। 
শবনম ফেরদৌসী টাঙ্গাইল থেকে এসএসসি পাসের পর ঢাকায় এসে ভর্তি হন বদরুন্নেসা মহিলা কলেজে। এ কলেজ থেকে এইচএসসি এবং ঢাকা বিশ্ববিদ্যালয় থেকে স্নাতক ডিগ্রি অর্জন করেন তিনি প্রথমে মডেল অভিনেত্রী হিসেবে কর্মজীবন শুরু করেন। ১৯৯৬ সালে জহির রায়হানের ফিল্ম সোসাইটিতে যোগ দেন। ১৯৯৯ সালে স্বল্পদৈর্ঘ একটি চলচ্চিত্রে অংশ নেন এবং ২০০০ সালে তিনি বাংলাদেশে প্রামান্য চিত্র প্রশিক্ষণ কোর্সে অংশগ্রহণ করেন। ২০০৯ সালে ফেরদৌসীকে দুই বছরের মেয়াদে বাংলাদেশ ডকুমেন্টারি কাউন্সিলের সভাপতি নির্বাচিত করা হয়। ফেরদৌসী বেসরকারি টেলিভিশন চ্যানেল একাত্তর টিভিতে একটি অনুষ্ঠানের সম্পাদক হিসেবে কাজ করেন। 
১৯৭১ সালের মুক্তিযুদ্ধের একটি মর্মস্পর্ষী অধ্যায় যুদ্ধশিশু। দেশ স্বাধীন হওয়ার অনেক যুদ্ধশিশুকেই দেশের বাইরে পাঠিয়ে দেওয়া হয়, আবার কেউ জন্মপরিচয় গোপন রেখে বেড়ে ওঠেন এদেশেই। নিজের দেশে আত্মপরিচয় সংকটে জীবনযাপন করা এইসব মানুষের সন্ধান করে তাদের খুঁজে বের করেন নির্মাতা শবনম ফেরদৌসী। তিনজন যুদ্ধশিশুকে খুঁজে বের করে তাদের তাদের পরিণতির গল্প শুনেন এবং সে গল্প থেকে তৈরি করেন ‘জন্মসাথী’ প্রামাণ্যচিত্র। এটি জাতীয় চলচ্চিত্র পুরস্কার ২০১৬ এর আসরে সেরা প্রামাণ্যচিত্র বিভাগে পুরস্কার পায়। এটি যৌথভাবে প্রযোজনা করে একাত্তর টেলিভিশন ও মুক্তিযুদ্ধ জাদুঘর। ২ ফেব্রুয়ারি ২০১৮ সালে ১৫তম মুম্বাই আন্তর্জাতিক চলচ্চিত্র উৎসবে প্রামাণ্যচিত্র হিসেবে প্রদর্শিত হয়। 
পেশাদারিত্বের জন্যে বাংলাদেশ শিল্পকলা একাডেমী পুরস্কার, অনন্যা শীর্ষ দশ পুরস্কার এবং লন্ডনে ১৪ তম রেনবো আন্তর্জাতিক চলচ্চিত্র উৎসবে পুরস্কার পেয়েছেন।
নাজমা আখতার

নাজমা আখতার (জন্ম ১৯৫৩) হলেন ভারতের নয়াদিল্লিতে অবস্থিত জাতীয় ইসলামি বিশ্ববিদ্যালয়ের উপাচার্য। তিনি ২০১৯ সালের এপ্রিল মাসে বিশ্ববিদ্যালয়টির উপাচার্য হিসেবে নিযুক্ত হন। তিনি বিশ্ববিদ্যালয়টির প্রথম নারী উপাচার্য।
নাজমা আখতার ১৯৫৩ সালে জন্মগ্রহণ করেন। তিনি আলিগড় মুসলিম বিশ্ববিদ্যালয়ে পড়েছেন। সেখানে তিনি স্বর্ণপদক লাভের পাশাপাশি জাতীয় বিজ্ঞান মেধাবৃত্তি লাভ করেন। তিনি কুরুক্ষেত্র বিশ্ববিদ্যালয় থেকে ডক্টরেট ডিগ্রি লাভ করেন। তিনি যুক্তরাজ্যের ওয়ারউইক বিশ্ববিদ্যালয় থেকে বিশ্ববিদ্যালয় প্রশাসন বিষয়ে কমনওয়েলথ ফেলোশিপ লাভ করেন। এছাড়াও, তিনি ফ্রান্সের প্যারিসে অবস্থিত ইউরোপীয় পরিবেশ নীতি ইন্সটিটিউট থেকে প্রশিক্ষণ লাভ করেছেন।
নাজমা আখতার ভারতের জাতীয় শিক্ষা পরিকল্পনা ও প্রশাসন ইন্সটিটিউটে পনের বছর কাজ করেছেন। তিনি এলাহাবাদে প্রথমবারের মত রাজ্য পর্যায়ে ব্যবস্থাপনা প্রতিষ্ঠান প্রতিষ্ঠা করেন এবং তিনি আলিগড় মুসলিম বিশ্ববিদ্যালয়ে পরীক্ষা নিয়ন্ত্রক এবং একাডেমিক প্রোগ্রাম ডিরেক্টর হিসেবে কর্মরত ছিলেন। তিনি ইউনেস্কো, ইউনিসেফ ও ডেনিশ সাহায্য সংস্থা ড্যানিডায় পরামর্শক হিসেবে কাজ করেছেন।
২০১৯ সালের এপ্রিল মাসে ভারতের মানব সম্পদ উন্নয়ন মন্ত্রণালয় জাতীয় ইসলামি বিশ্ববিদ্যালয়ে নাজমা আখতারকে উপাচার্য হিসেবে পাঁচ বছর মেয়াদকালে নিয়োগদান করতে ভারতের রাষ্ট্রপতি রাম নাথ কোবিন্দর অনুমোদন লাভ করে। তিনি বিশ্ববিদ্যালয়টির ৯৯ বছরের ইতিহাসে প্রথম নারী উপাচার্য।
আলভা মিরডাল

আলভা মিরডাল (৩১ জানুয়ারি ১৯০২ - ১ ফেব্রুয়ারি ১৯৮৬) ছিলেন একজন সুইডিশ সমাজবিজ্ঞানী, কূটনীতিক এবং রাজনীতিবিদ। তিনি নিরস্ত্রীকরণ আন্দোলনের একজন নেতৃস্থানীয় ব্যক্তি ছিলেন। ১৯৮২ সালে আলফনো গার্সিয়া রোবেলের সাথে মিলে তিনি নোবেল পুরস্কার লাভ করেন। ১৯২৪ সালে তিনি গানার মিরডালকে বিয়ে করেন।
আলভা মিরডাল উপসালাতে ১৯০২ সালের ৩১ জানুয়ারি জন্মগ্রহণ করেন। তার পিতার নাম আলবার্ট রেইমার (১৮৭৬-১৯৪৩) ও মাতার নাম লুয়া জনসন (১৮৭৭-১৯৪৩)। তার চার ভাইবোন ছিল। তারা হলেন, রুথ (১৯০৪-১৯৮০), ফুকি (১৯০৬-১৯৭৭), মে (১৯০৯-১৯৪১) এবং স্টিং (১৯১২-১৯৭৭)। তার পিতা সমাজতান্ত্রিক এবং আধুনিক উদারতাবাদী ছিলেন।শৈশবে তার পরিবার বিভিন্ন সময় বিভিন্ন স্থানে স্থানান্তর হন। তিনি মনোবিজ্ঞান এবং পারিবারিক সমাজবিজ্ঞান বিষয়ে পড়ালেখা করেন। ১৯২৪ সালে তিনি স্টকহোম থেকে স্নাতক সম্পন্ন করেন।
১৯২৯ সালে আলভা ও তার স্বামী গানার রকিফেলার ফেলো হিসেবে মার্কিন যুক্তরাষ্ট্রে ভ্রমণের সুযোগ পেয়েছিলেন। যুক্তরাষ্ট্রে গিয়ে মিরাডাল তার মনোবিজ্ঞান ও সমাজবিজ্ঞানে আরও অধ্যায়ন করেন। তিনি শিশুদের শিক্ষা নিয়েও কাজ করেন। যুক্তরাষ্ট্রে কয়েক বছর অতিবাহিত করার পর তিনি ও তার স্বামী আরও পড়ালেখার জন্য জেনেভায় স্থানান্তরিত হন। জেনেভাতে তারা জনসংখ্যা তত্ত্ব নিয়ে পড়ালেখা শুরু করেন যেহেতু সে সময় অনেক ইউরোপীয়কে জনসংখ্যার নিম্নগামীতা উদ্বিগ্ন করে তুলছিল।
মুরডাল স্টকহোম আন্তর্জাতিক শান্তি গবেষণা প্রতিষ্ঠান তৈরিতে অংশ নিয়েছিলেন, ১৯৬৬ সালে পরিচালনা বোর্ডের প্রথম চেয়ারম্যান হন।
মাহ লাকা বাঈ

মাহ লাকা বাঈ (৭ এপ্রিল ১৭৬৮ - ১৮২৪) ছিলেন ১৮ শতাব্দীর একজন ভারতীয় উর্দু কবি, কোর্টিসান এবং মানবহিতৈষী। তার বসবাস ছিল হায়াদারাবাদে। ১৮২৪ সালে তার মৃত্যুর পর প্রথম মহিলা কবি হিসেবে তার কবিতা সমগ্র নিয়ে 'দিওয়ান' প্রকাশিত হয়। তিনি এমন একটি সময়ে কবিতা লিখেছেন যখন দক্ষিণী নামে উর্দুর একটি সংস্করণ পারস্যের উর্দুর সাথে মিশে যেতে থাকে। তার কবিতায়ও এমন ছাপ পাওয়া যায়। তিনি হাদারাবাদের নিজামের কোর্টে উচ্চ পদস্থ কোর্টিসান হিসেবেও নিয়োগপ্রাপ্ত ছিলেন। ২০১০ সালে যুক্তরাষ্ট্রের সরকারের অনুদানকৃত অর্থের মাধ্যমে হায়দারাবাদে তার সমাধী পূনঃনির্মাণ করা হয়।
মাহ লাকা বাঈ ১৭৬৮ সালের ৭ এপ্রিল মহারাষ্ট্রে জন্মগ্রহণ করেন। তার মাতা রাজ কুনওয়ার কোর্টিসান ছিলেন যিনি রাজপুতান থেকে স্থানান্তরিত হয়েছিলেন। তার পিতা বাহাদুর খান মুঘল সম্রাট মুহাম্মদ শাহ’র সেনাবাহিনীতে কাজ করতেন। বাহাদুর দিল্লী থেকে হায়দারাবাদে স্থানান্তরিত হন যেখানে তিনি রাজ কুনুয়াকে বিয়ে করেন। মাহ লাকা বাঈ তার খালার কাছে বেড়ে উঠেন। তার খালা মেহেতাব মা ছিলেন নিজামের প্রধানমন্ত্রী নওয়াব রুকনোদৌলার নিয়মিত কোর্টিসান।
আল জোহরা বিনতে ইব্রাহিম আল ইব্রাহিম

আল জোহরা বিনতে ইব্রাহিম আল ইব্রাহিম হলেন বাদশাহ ফাহাদ বিন আব্দুল আজিজের স্ত্রী এবং প্রিন্স আব্দুল আজিজের মা।
আল জোহরা আল ইব্রাহিম সৌদি আরবের অন্যতম ধনী ব্যবসায়ী আল ইব্রাহীম পরিবারের সদস্য। তার ভাইয়েরা, ওয়ালেদ বিন ইব্রাহিমসহ, সবাই ব্যবসায়ী। তার বোনদের মধ্যে একজন, মাহা আল ইব্রাহিম, সাবেক প্রতিরক্ষা ও বিমান প্রতিমন্ত্রী প্রিন্স আব্দুল রহমানকে বিয়ে করেন। আরেক বোন, মোহদি আল ইব্রাহিম, উচ্চ শিক্ষামন্ত্রী খালেদ আল আঙ্গারিকে বিয়ে করেন।
আল জোহরা আল ইব্রাহিম তার প্রথম স্বামীকে তালাক্ব দিয়ে বাদশাহ ফাহাদকে বিয়ে করেন। তিনি ছিলেন বাদশাহ ফাহাদের চতুর্থ এবং সবচেয়ে প্রিয় পত্নী। তাদের একমাত্র ছেলে, প্রিন্স আব্দুল আজিজ, যিনি বাদশাহ ফাহাদের কনিষ্ঠতম সন্তান।
১৯৯৫ সালে বাদশাহ ফাহাদের স্ট্রোকের পর, তার ক্ষমতা সীমিত হয়ে আসে। তিনি ক্রমশ আল জোহরা আল ইব্রাহিমের ওপর নির্ভরশীল হয়ে পড়েন। আল জোহরা তাকে সব কাজে সহায়তা করতো, এমনকি জনসাধারণের বিষয়সমূহ নিয়েও তিনি কাজ করতেন।
২০০৫ সালের আগস্ট মাসে বাদশাহ ফাহাদের মৃত্যুর পর আল জোহরা আল ইব্রাহিম পরিবারের অন্যতম প্রভাবশালী ও সম্মানিত সদস্যে পরিণত হন। তার সাথে রাজবংশের প্রভাশালী সদস্যদের সাথে সুসম্পর্ক বজায় থাকে। ২০০৭ সালের জানুয়ারী মাসে আমির জাবির আল আহমাদ আল সাবাহের মৃত্যুর পর তার পরিবারকে সম্মান দেওয়ার জন্য তিনি বাদশাহ আব্দুল্লাহর সাথে কুয়েত ভ্রমণ করেছিলেন, যা তার চলমান প্রভাবের একটি নিদর্শন বলে মনে করা হয়।
ওনাকে ওবাভ্ভা

ওনাকে ওবাভ্ভা ছিলেন একজন ভারতীয় নারী যোদ্ধা যিনি মহিশূরের সুলতান হায়দার আলীর সৈন্যদের সাথে কর্ণাটকের চিত্রাদুর্গায় একাই পেষণী দিয়ে লড়েছেন। তার স্বামী চিত্রাদুর্গার একটি নজর ঘাঁটির প্রহরী ছিলেন। কর্ণাটকে তাকে অন্যান্য নারী বীর যোদ্ধা আবাক্কা রানী, কেলাদী চেন্নামা ও কিত্তুর চেন্নামার সাথে শ্রদ্ধার সহিত স্মরণ করা হয়।
চিত্রাদুর্গায় মাদাকারী নায়েকের শাসনামলে হায়দার আলী খান চিত্রদুর্গা আক্রমণের প্রস্তুতি নেন। পাশের একটি নজর ঘাঁটির এক পাশে একটি গর্ত ছিল যেখান দিয়ে হায়দার আলী খান তার সৈনদের দুর্গের ভেতরে প্রবেশের জন্য মনস্থির করেন। সে সময় নজর ঘাঁটিতে তার স্বামী কাহাল মুদ্দা হানুমা প্রহরায় ছিলেন। হানুমা দুপুরের খাবার খেতে যাওয়ার পর সৈনরা সেই গর্ত দিয়ে প্রবেশের সিদ্ধান্ত নেয়। ওবাভ্ভা সে সময় স্বামীর জন্য পানি আনতে গিয়ে দেখতে পান গর্ত দিয়ে সৈন্য প্রবেশ করছে। এরপর তিনি তার হাতে থাকা লোহার পিষুণী দিয়ে একে একে সৈন্যদের মাথায় আঘাত করেন এবং মৃতদেহ সরিয়ে নেন।
পরবর্তীতে তার স্বামী এসে দেখতে পান যে তার স্ত্রী সৈন্যদের মৃতদেহের পাশে রক্তাক্ত অবস্থায় দাঁড়িয়ে আছেন। একই দিন ওবাভ্ভা মৃত্যুবরণ করেন। তার মৃত্যু সম্পর্কে প্রচলিত তথ্য হলো, হয় তিনি শক থেকে মৃত্যুবরণ করেছেন অথবা সৈন্যরা তাকে হত্যা করেছে। যদিও ১৭৭৯ সালে হায়দার আলী শেষ পর্যন্ত দুর্গটি দখলে নিতে সমর্থ হন। তিনি হুলিয়া সম্প্রদায়ের নারী।
কান্নাডায় ওবাভ্ভাকে জনপ্রিয় একজন নারী যোদ্ধা হিসবে দেখা হয়। যে গর্ত দিয়ে হায়দার আলীর সৈন্যরা প্রবেশের চেষ্টা করেছিল সেই গর্তকে ওনাকে ওবাভ্ভা নামে অবহিত করা হয়। বিভিন্ন চলচ্চিত্রে তার বীরত্বের কাহিনী নিয়ে সঙ্গীত রচনা করা হয়েছে এবং তার নামে একটি ভাস্কর্য উন্মুক্ত করা হয়েছে।
লতিফা বিনতে আব্দুলআজিজ আল সৌদ

লতিফা বিনতে আব্দুলআজিজ আল সৌদ রাজবংশের সদস্য। তার মাতা হাস্‌সা বিনতে আহমেদ আল সুদাইরি ছিলেন নাজদ এর অতি শক্তিশালী পরিবারগুলোর একটি আল সুদাইরি পরিবারের বংশধর। তার পিতা ছিলেন কিং আব্দুলআজিক। তিনি ছিলেন সামগ্রিকভাবে পরিবারের ১১তম সন্তান, সপ্তাম সুদাইরি'র পূর্ণ বোন, এবং কিং ফাহদ এর বোন। লতিফা বিশ্ববিদ্যালয়ে পৃষ্ঠপোষকতা করেন
মোহাম্মদ কেরামত আলী

মোহাম্মদ কেরামত আলী (১ জানুয়ারী ১৯২৬–৪ জুন ২০০৪) বাংলাদেশের রাজনীতিবিদ ও সাবেক সরকারি কর্মকর্তা যিনি পটুয়াখালী-১ আসনের সংসদ সদস্য এবং নৌপরিবহনমন্ত্রী ছিলেন।
কেরামত আলী পটুয়াখালী জেলাধীন দুমকী উপজেলার দুমকী গ্রামে ১ জানুয়ারি, ১৯২৬ খ্রিষ্টাব্দে জন্মগ্রহণ করেন। তার পিতার নাম মরহুম আইজ উদ্দিন মৃধা ও মাতার নাম মরহুমা আপতুন নেছা খাতুন।
বরিশাল জিলা স্কুলে অধ্যায়নকালে তিনি শিষ্টাচারের জন্য “রানীগুপ্ত র্স্বনপদক”এবং ম্যাট্রিকুলেশন পরীক্ষায় বাংলায় প্রথম স্থান অধিকারের জন্য “যোগেশচন্দ্র” পদক লাভ করেন। তিনি ম্যাট্রিকুলেশন পরীক্ষায় কলিকাতা বিশ্ববিদ্যালয়ের অধীনে সমগ্র বাংলা ও আসামের মুসলমান ছাত্রদের মধ্যে ৫টি লেটারসহ প্রথম স্থান অধীকার করেন। কলিকাতা প্রেসিডেন্সি কলেজ থেকে কৃতিত্বের সাথে স্নাতক ডিগ্রী লাভ করেন। চাকুরি জীবনে তিনি অস্ট্রেলিয়া ও লাহরে উচ্চতর প্রশাসনিক প্রশিক্ষণ লাভ করেন। তিনি ওয়াশিংটন, মস্কো, টোকিও ও টগোতে বিশ্বব্যাংক ও জাতিসংঘ আয়োজিত সেমিনার এবং অর্থনৈতিক উন্নয়ন কোর্সে অংশ গ্রহণ করেন। তিনি বিশ্বব্যাংকের ইকোনোমিক ডেভেলপমেন্ট ইনস্টিটিউট থেকে ফেলোশিপ লাভ করেন এবং অস্ট্রেলিয়ায় প্রশিক্ষণ কোর্সে তিনি প্রথম পুরস্কার লাভ করেন।
১৯৪৮ সালে তিনি পাকিস্তানের প্রথম ব্যাচের সি.এস.পি. অফিসার হিসেবে চাকুরিতে যোগদান করেন। চাকুরি জীবনে তিনি জেলা প্রশাসক, বিভাগীয় কমিশনার, মন্ত্রণালয়ের সচিব, রাষ্ট্রপতির মূখ্য সচিবসহ গুরুত্বপূর্ণ প্রশাসনিক পদে অধিষ্ঠিত ছিলেন। তিনি সিভিল সার্ভিসের সবোর্চ্চপদ মন্ত্রিপরিষদ সচিব হিসেবে নিযুক্ত হন। চাকুরি থেকে অবসর গ্রহণের পর তিনি বার্মা ও ভিয়েতনামে বাংলাদেশের রাষ্টদূত হিসেবে দায়িত্ব পালন করেন।
ছাত্র জীবনে সক্রিয়ভাবে রাজনীতি না করলেও প্রগতিশীল রাজনৈতিক মতবাদ সম্পর্কে তিনি সচেতন ছিলেন। কলকাতায় অধ্যায়নকালে তিনি প্রেসিডেন্সি কলেজের মুসলিম ছাত্রবাস জিন্নাহ হলের নির্বাচিত জি.এস. ছিলেন। ১৯৯১ সালে তিনি সংসদ সদস্য নির্বাচিত হন। তিনি যথাক্রমে বাণিজ্য মন্ত্রণালয়, নৌপরিবহন মন্ত্রণালয়, ডাক-তার ও টেলিযোগাযোগ মন্ত্রণালয় এবং ধর্ম বিষয়ক মন্ত্রণালয়ের দায়িত্বে নিয়োজিত ছিলেন।
তিনি ১৯৬৯ সালে ১ জানুয়ারি পটুয়াখালী মহাকুমাকে জেলায় উন্নীত করেন, বরিশাল শের- ই বাংলা মেডিকেল কলেজ ও হাসপাতাল, বরিশাল ক্যাডেট কলেজ স্থাপন, বরিশাল বিমান বন্দর, ফরিদপুর-বরিশাল-পটুয়াখালী মহাসড়ক, খেপুপাড়া রাডার স্টেশন, পটুয়াখালীতে বাংলাদেশ টেলিভিশন রিলে স্টেশন, পটুয়াখালী সদর হাসপাতাল, লঞ্চঘাট, পুলিশ লাইন, পটুয়াখালী সার্কিট হাউজ, সোনালী ব্যাংক ভবন ও পটুয়াখালী কালেক্টরেট ভবন স্থাপন করেন। দুমকীতে কৃষি কলেজ (বর্তমানে পটুয়াখালী বিজ্ঞান ও প্রযুক্তি বিশ্ববিদ্যালয়), জনতা কলেজ,দুমকী নাসিমা কেরামত আলী মহিলা কলেজ, দুমকী নাসিমা কেরামত আলী বালিকা মাধ্যমিক বিদ্যালয়, দুমকী আপতুননেছা খাতুন বহুমুখী মাধ্যমিক বিদ্যালয়, দুমকী আপতুননেছা খাতুন সরকারি প্রাথমিক বিদ্যালয়, দুমকী রেজিস্ট্রার্ড প্রাথমিক বিদ্যালয়, দুমকী ইসলামিয়া সিনিয়র মাদ্রাসা, একাধিক জামে মসজিদ, টি এন্ড টি, সাব-পোস্ট অফিস, উপজেলা স্বাস্থ্য কমপ্লেক্স, জেলা পরিষদ ডাক বাংলো, মডেল পাঠাগার এবং দুমকী থানা কমপ্লেক্স প্রতিষ্ঠায় তার অবদান রয়েছে ।
মোহাম্মদ কেরামত আলী আল-কোরানের ওপর "The Message" গ্রন্থের প্রণেতা। মোহাম্মদ কেরামত আলী ৪ জুন, ২০০৪ খ্রিষ্টাব্দে পরলোক গমন করেন।
হাওয়া ইব্রাহিম

হাওয়া ইব্রাহিম (জন্ম ১৯৬৮) হলেন একজন নাইজেরীয় আইনজীবী ও আইনজীবী, যাকে ২০০৫ সালে শাখারভ পুরস্কার প্রদান করে ইউরোপীয় সংসদ।
হাওয়া ইব্রাহিম নাইজেরিয়ার গোম্বেতে ১৯৬৮ সালে জন্মগ্রহণ করেন। তিনি দেশটির প্রথম মুসলিম নারী আইনজীবী।
হাওয়া ইব্রাহিম নাইজেরিয়ার উত্তরাংশে শরিয়া আইনে অভিযুক্ত ব্যক্তিদের মামলা লড়ে পরিচিতি লাভ করেন। উল্লেখ্য, নাইজেরিয়ার নয়টি রাজ্যে পুরোপুরিভাবে ও তিনটি রাজ্যে আংশিকভাবে শরিয়া আইন প্রচলিত। তিনি দেশটিতে শরিয়া আইনে অভিযুক্ত আমিনা লাওয়াল, সাফিয়া হুসাইনি ও হাফসাতু আবুবকরদের মামলা লড়ে তাদেরকে অভিযোগ থেকে মুক্তি দানে অবদান রেখেছেন।
তিনি সেন্ট লুইস বিশ্ববিদ্যালয়ে ভিজিটিং প্রফেসর, ইয়েল বিশ্ববিদ্যালয়ে ওয়ার্ল্ড ফেলো, র‍্যাডক্লিফ ফেলো এবং হার্ভার্ড বিশ্ববিদ্যালয়ে ফেলো হিউম্যান রাইটস প্রোগ্রাম এবং ফেলো অব ইসলামিক লিগাল স্টাডিজ প্রোগ্রাম 
হিসেবে কাজ করেছেন। তিনি বর্তমানে হার্ভার্ড বিশ্ববিদ্যালয়ে শিক্ষকতার পাশাপাশি গবেষক হিসেবে কর্মরত আছেন।
র‍্যাডক্লিফ ফেলো থাকাকালীন সময়ে তিনি শরিয়া আইন নিয়ে গবেষণা করে "প্র‍্যাকটিসিং শরিয়া ল: সেভেন স্ট্র‍্যাটেজিস ফর অ্যাচিভিং জাস্টিস ইন শরিয়া কোর্ট" শিরোনামের একটি বই রচনা করেন, যেটি ২০১৩ সালের জানুয়ারি মাসে প্রকাশিত হয়।
২০০৫ সালে তাকে শাখারভ পুরস্কার প্রদান করে ইউরোপীয় সংসদ।
ফিল শার্প

ফিলিপ জন শার্প (; জন্ম: ২৭ ডিসেম্বর, ১৯৩৬ - মৃত্যু: ২০ মে, ২০১৪) পশ্চিম ইয়র্কশায়ারের শিপলে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬৩ থেকে ১৯৬৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার ও ডার্বিশায়ার দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলেছেন। এছাড়াও, ডানহাতি অফ ব্রেক বোলিংয়ে পারদর্শী ছিলেন ফিল শার্প।
পশ্চিম ইয়র্কশায়ারের শিপলে এলাকায় জন্মগ্রহণকারী ফিল শার্প সরকারি বিদ্যালয় ওয়ার্কশপ কলেজে পড়াশোনা করেছিলেন। ১৯৫০-এর দশকে ১৯৫৫ সালে রেকিন দলের বিপক্ষে অপরাজিত ২৪০ রান তুলেছিলেন। অদ্যাবধি তার এ সংগ্রহটি ব্যাটিং রেকর্ডরূপে পরিগণিত হয়ে আছে। প্রথম-শ্রেণীর ক্রিকেটের অধিকাংশ খেলাই নিজ কাউন্টি ইয়র্কশায়ারের পক্ষে খেলেছেন। পরবর্তীতে ডার্বিশায়ারের সদস্য হন। ফিল্ডিংয়ে অসম্ভব দক্ষতা প্রদর্শন করেছেন ফিল শার্প। স্লিপ ফিল্ডার হিসেবে ছয় শতাধিক ক্যাচ তালুবন্দী করেছেন তিনি।
ইয়র্কশায়ার ও ডার্বিশায়ারের পক্ষেই সকল প্রথম-শ্রেণীর ক্রিকেট খেলায় অংশগ্রহণ করেছিলেন ফিল শার্প। মাইনর কাউন্টিজে নরফোকের সদস্যরূপে খেলেছিলেন তিনি। তবে, জিওফ বয়কটের কাছ থেকে তুচ্ছ-তাচ্ছিল্যের শিকারে পরিণত হয়েছিলেন তিনি।
ইয়র্কশায়ারের সাতবার কাউন্টির চ্যাম্পিয়নশীপের শিরোপা বিজয়ী দলের অন্যতম ছিলেন ফিল শার্প। ১৯৬৯ সালে ওল্ড ট্রাফোর্ডে ওয়েস্ট ইন্ডিজের বিপক্ষে কাছাকাছি দণ্ডায়মান ক্যাচটি বেশ দর্শনীয় ছিল। জোই কেরিওকে আউট করার বিষয়টি উইজডেন অবিস্মরণীয়রূপে আখ্যায়িত করে। তবে, অনেকেই তা অলৌকিক ঘটনারূপে মনে করেছেন।
সমগ্র খেলোয়াড়ী জীবনে বারো টেস্টে অংশগ্রহণ করার সুযোগ পেয়েছিলেন তিনি। ৪ জুলাই, ১৯৬৩ তারিখে ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে ফিল শার্পের।
১৯৬৩ সালে ইংরেজ দল নির্বাচকমণ্ডলী ক্যাচের উপর তার দক্ষতা লক্ষ্য করে এজবাস্টন টেস্টে ওয়েস্ট ইন্ডিজের বিপক্ষে খেলতে নামায়। পরিচ্ছন্ন ও প্রতিভাধর মাঝারিসারির ব্যাটসম্যান হওয়া সত্ত্বেও তাকে খেলায় নামায়নি। ফলশ্রুতিতে উইকেটের পিছনে পূর্ববর্তী খেলাগুলোয় বেশকিছু ক্যাচ গ্লাভসবন্দী করতে না পারার কারণে দলকে মাসুল গুণতে হয়েছিল। অর্ধ-ডজন খেলায় মাঝারিমানের ক্রীড়াশৈলী উপস্থাপন করার পর দলের বাইরে রাখা হয় তাকে। ১৯৬৯ সালে একই কারণে পুনরায় খেলার জন্যে আমন্ত্রণ জানানো হয়। এর জবাবে তিনি সতেরো ক্যাচ নেন এবং ব্যাট হাতে নিয়েও বেশ ভালো করেন। তন্মধ্যে ঐ একই বছর ট্রেন্ট ব্রিজে সফরকারী নিউজিল্যান্ডের বিপক্ষে নিজস্ব প্রথম শতরানের ইনিংস খেলেন তিনি। কিন্তু দূর্ভাগ্যজনকভাবে সামনের শীতকালে ইংল্যান্ডের কোন খেলা ছিল না।
আগস্ট, ১৯৬৯ সালে নিজস্ব দ্বাদশ ও সর্বশেষ টেস্ট খেলা ওভালে খেলেন। ১৯৭০ সালে বহিঃবিশ্ব একাদশের বিপক্ষে প্রথম টেস্টে অংশ নেন। একসময় ঐ খেলাটি টেস্টের মর্যাদা পেয়েছিল। তার টেস্ট ব্যাটিং গড় ছিল ৪৬.২৩।
১৯৬৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। ক্রিকেট সংবাদদাতা কলিন বেটম্যানের অভিমত, সম্ভবতঃ স্লিপ অঞ্চলে ব্যতিক্রমধর্মী ক্যাচ তালুবন্দী করার নিপুণতা প্রদর্শনের ফলে ইংল্যান্ড দলে তার অন্তর্ভুক্তি ঘটেছিল।
ক্রিকেট খেলা থেকে অবসর গ্রহণের পর ইংল্যান্ডের টেস্ট ক্রিকেট দল নির্বাচকের ভূমিকায় অবতীর্ণ হয়েছিলেন তিনি। স্বল্পকালীন অসুস্থতা শেষে ২০ মে, ২০১৪ তারিখে ৭৭ বছর বয়সে ফিল শার্পের দেহাবসান ঘটে।
আনা আগ্রাতোভা

আনা খ্রিস্টফোরভনা আগাতাতোভা ( , হিসাবে জন্ম ৪ঠা মার্চ ১৯৮২ কিসলভোডস্কে ) একজন রাশিয়ান সোপ্রান গায়িকা।
আগাতাতোভা কিসলভোডস্কে জন্মগ্রহণ করেন এবং ২০০৪ সালের মধ্যেই জেনেসিন স্টেট মিউজিক্যাল কলেজে যোগদান করেন। এর আগে, তিনি ভ্লাদিমির স্পিভাকভ ফান্ড থেকে "সের্গেই লিফেরকাস" অনুদান গ্রহণকারী ছিলেন এবং ২০০৫ সালে বলশোয় থিয়েটারে প্রথম নিজেকে জনসাধারণের কাছে তুলে ধরেছিলেন। তার কর্মজীবন সেখানে সহজ ছিল না, কারণ তার বাবা বলশোয়ির জন্য কাজ করতে চাননি। ২০০৩ সালে, তিনি বেলো ভয়েস ইন্টারন্যাশনাল প্রতিযোগিতায় প্রথম পুরস্কার পান এবং একই বছরে ডুসেলডর্ফের ক্রিসমাস ফেস্টিভাল এবং মিনারেল ভডি- এ চতুর্দশ বার্ষিক চ্যালাপিন সিজনে অংশগ্রহণ করেন। তিনি "ইরিনা আর্কিপোভা ফান্ডের" একজন অংশগ্রহণকারী ছিলেন এবং নভোসিবিস্ক ওপেন এবং ব্যালে থিয়েটারের অংশ নিয়েছিলেন। এখন পর্যন্ত, ২০০৬ সালে তিনি মস্ক আন্তর্জাতিক কলা কেন্দ্রে ফিগারোর বিয়ের অনুষ্ঠানে গান করেন এবং তাতি গুরবাকা এটি পরিচালনা করেন।২০০৮ সালে তিনি একটি অল-রাশিয়ান ফেস্টিভেলের বিজয়ী হন, এবং পরের বছর "ট্রাইমফ পুরস্কার" পান।
আলিয়া বিনতে আহমেদ আল থানি

আলিয়া বিনতে আহমেদ আল থানি, একজন কাতারি কূটনৈতিক যিনি বর্তমানে জাতিসংঘে কাতারের স্থায়ী প্রতিনিধি হিসাবে কাজ করছেন। 
তার পিতা আহমেদ বিন সাইফ আল থানি একজন সাবেক কূটনীতিবিদ। এছাড়া তার চাচাও একজন কূটনীতিবিদ হিসাবে সেবা করেছেন। তিনি কাতার বিশ্ববিদ্যালয়ে অর্থনীতিতে স্নাতক ডিগ্রি (বি.এস) অর্জন করেন এবং ২০০৬ সালে লন্ডন বিশ্ববিদ্যালয়ের এসওএএস (স্কুল অব অরিয়েন্টাল এন্ড আফ্রিকান স্টাডিজ) থেকে আন্তর্জাতিক গবেষণা ও কূটনীতিতে এমএ ডিগ্রী অর্জন করেন।
২০০৪ সালের জুন থেকে ২০০৭ সালের মার্চ মাস পর্যন্ত আল থানি সুপ্রিম কাউন্সিল ফর ফ্যামিলি অ্যাফেয়ার্সের শিশু অধিকার বিভাগের পরিচালক হিসাবে দায়িত্ব পালন করেন। ২০০৯ সালের জুনে জাতিসংঘের দূত হওয়ার আগে তিনি এপ্রিল ২০০৭ থেকে মে ২০০৯ পর্যন্ত জাতিসংঘ বিষয়ক মন্ত্রণালয়ের উপদেষ্টা হিসেবে কাজ করেছিলেন। তিনি মে ২০১০ থেকে জুলাই ২০১১ পর্যন্ত জাতিসংঘে কাতারের অতিরিক্ত স্থায়ী প্রতিনিধি হিসাবে দায়িত্ব পালন করেছিলেন। ২৪ অক্টোবর ২০১৩ তারিখে তাকে জাতিসংঘ কাতারের স্থায়ী প্রতিনিধি হিসাবে ঘোষণা করা হয়।
নাজলা মোহাম্মদ আল আওয়ার

নাজলা মোহাম্মদ আল আওয়ার হচ্ছেন সংযুক্ত আরব আমিরাত-এর একজন সমাজ উন্নয়ন মন্ত্রী। তিনি সংযুক্ত আরব আমিরাতের মন্ত্রিসভাতে আটজন নারীর একজন, যা আরব বিশ্বের মন্ত্রিসভায় সর্বোচ্চ সংখ্যাক মহিলা সদস্য। তিনি মন্ত্রিপরিষদ বিষয়ক ও ভবিষ্যত মন্ত্রণালয়ের মহাসচিব।
নাজলা সংযুক্ত আরব আমিরাত বিশ্ববিদ্যালয়ে তথ্য প্রযুক্তিতে স্নাতক ডিগ্রি সম্পন্ন করেন। তিনি লন্ডন বিজনেস স্কুল-এ ব্যবস্থাপনা প্রশাসন অধ্যয়ন করেন। তিনি মন্ত্রিপরিষদের সাধারণ সচিবালয়ে আইন বিষয়ক কার্যালয়ের বিকাশে সহায়তা করেছিলেন। তিনি শেখ মোহাম্মদ বিন রশিদ আল মাকতুম এর কার্যনির্বাহী অফিসে সহায়তা করেন এবং দুবাই নির্বাহী কাউন্সিলের সচিবালয় প্রতিষ্ঠার জন্য কাজ করেছেন। মার্চ ২০০৬ থেকে ফেব্রুয়ারি ২০১৬ পর্যন্ত তিনি মন্ত্রিপরিষদ বিষয়ক মন্ত্রণালয়ের মহাসচিব ছিলেন। ২০১১ সালে সাধারণ পেনশন বোর্ড, সামাজিক নিরাপত্তা কর্তৃপক্ষ এবং জাতীয় নির্বাচন কমিটিতে দায়িত্ব পালন করেন। ২০১৪ সালে তিনি জাতীয় পাঠ্যক্রম ও শিক্ষা সরঞ্জামের জন্য উচ্চ কমিটিতে কাজ করেন। ২০১৬ সালের ফেব্রুয়ারি মাসে তাকে সমাজ কল্যাণ মন্ত্রী নিযুক্ত করা হয়। মন্ত্রী হিসাবে তিনি "আই'ড্যাড" (প্রস্তুতি) কর্মসূচি স্থাপনে সাহায্য করেছেন। তিনি দুবাই উইম্যান ফাউন্ডেশন এবং দুবাই উইম্যান ইস্টাব্লাইসমেন্ট বোর্ডেও কাজ করেন। ফোর্বস মধ্য প্রাচ্যের ২০০ জন প্রভাবশালী আরব নারীর তালিকায়, তিনি ৩২-এ ছিলেন। তিনি জাতীয় নীতি বাস্তবায়নের জন্য কাউন্সিল গঠন করেন আরব আমিরাতের জনগণের ক্ষমতায়ন নিরূপণের লক্ষ্যে।
রেম আল হাসিমী

মহামান্যা রেম ইব্রাহিম আল হাসিমী () হচ্ছেন সংযুক্ত আরব আমিরাতের একজন প্রতিমন্ত্রী এবং দুবাই ওয়ার্ল্ড এক্সপো ২০২০-এর বিড কমিটির ব্যবস্থাপনা পরিচালক। ফেব্রুয়ারি ২০০৮-এ তিনি সংযুক্ত আরব আমিরাত-এর মন্ত্রিপরিষদে প্রতিমন্ত্রী হিসেবে নিযুক্ত হন।
২০০৭ সালে শেখ মোহাম্মদ বিন রশিদ আল মাকতুম কর্তৃক প্রতিষ্ঠিত দাতব্য শিশু শিক্ষা প্রতিষ্ঠান, "দুবাই কেয়ার্স" এর সভাপতি রেম আল হাসিমী। তিনি এমিরেটস কম্পিটিটিভনেস কাউন্সিল এবং জাতীয় পরিসংখ্যান ব্যুরোও সভাপতি। তিনি পূর্বে ওয়াশিংটন, ডিসি-তে সংযুক্ত আরব আমিরাতের দূতাবাসে মিশনের ডেপুটি চীফ হিসেবে নিযুক্ত ছিলেন।
তিনি টাফ্টস ইউনিভার্সিটি থেকে আন্তর্জাতিক সম্পর্ক এবং ফ্রেঞ্চ ভাষায় বিএ ডিগ্রী অর্জন করেছেন। ২০০২ সালে তিনি হার্ভার্ড বিশ্ববিদ্যালয় থেকে মাস্টার্স ডিগ্রী অর্জন করেন।
ফেব্রুয়ারি ২০১৬-এ, তিনি আন্তর্জাতিক সহযোগিতা প্রতিমন্ত্রী হিসেবে নিযুক্ত হন। ২০০৮ সালে রেইম আল হাশিমী ফেডারেল সরকারে প্রতিমন্ত্রী হিসেবে যোগ দেন এবং সংযুক্ত আরব আমিরাতের দুবাই ওয়ার্ল্ড এক্সপো ২০২০ এর আয়োজনের লক্ষ্যে সংযুক্ত আরব আমিরাতের নিলাম করা সহ সংযুক্ত আরব আমিরাতের বেশ কয়েকটি বিদেশী ও অনুনাদশীল বিষয় নিয়ে কাজ করার ক্ষেত্রে তার গুরুত্বপূর্ণ ভূমিকা ছিল। এই উদ্যোগের অধীনে তিনি "এক্সপো ২০২০ দুবাই"-এর উচ্চতর কমিটির মহাপরিচালক এবং বোর্ডের প্রতিনিধি হিসাবে দায়িত্ব পালন করছেন যা এই মহা আয়োজনের প্রস্তুতি পরিচালনা করছে।
তার নিয়োগের পর থেকে তিনি সংযুক্ত আরব আমিরাতের প্রধানমন্ত্রী, শেখ মোহাম্মদ বিন রশিদ আল মাকতুমের আন্তর্জাতিক বিষয়ক অফিস পরিচালনা করছেন। পাশাপাশি, তিনি ভারত, পাকিস্তান, সাব-সাহারান আফ্রিকান দেশ এবং ক্ষুদ্র দ্বীপ উন্নয়নশীল দেশগুলির সঙ্গে সংযুক্ত আরব আমিরাতের দ্বিপাক্ষিক সম্পর্কের ক্ষেত্রে পররাষ্ট্র মন্ত্রণালয়ের দায়িত্ব পালন করেন।
রেম আল হাসিমীর আন্তর্জাতিক বিষয়গুলিতে ব্যাপক অভিজ্ঞতা রয়েছে এবং বাণিজ্যিক সংযুক্তির মতো তার কর্মজীবন শুরু করেছেন। পরে তিনি মার্কিন যুক্তরাষ্ট্রের ওয়াশিংটন-এ সংযুক্ত আরব আমিরাতের দূতাবাসে মিশনের ডেপুটি চীফ নিযুক্ত হন।
অম্বিকা

অম্বিকা (দেবনাগরী: अम्बिका, IAST: অম্বিকা) সাধারণত আদি শক্তি, শক্তি বা দুর্গার নাম, সদাশিবের সহধর্মিণী, যিনি মহাজাগতিক পুরুষ। তার আটটি হাত রয়েছে, তাতে একাধিক অস্ত্র রয়েছে। তিনি ভগবতী বা চণ্ডী নামেও পরিচিত। তিনি নিজেকে আদি পরাশক্তি এবং মহাবিশ্বের মাতা এবং সেই সাথে সমস্ত সত্ত্বা হিসাবেও বিবেচিত হন, যা “অম্বিকা” নামের অর্থও। স্কন্দপুরাণে, তিনি শুম্ভ ও নিশুম্ভ রাক্ষসকে বধ করেছিলেন। তিনি অম্বা, দুর্গা, ভগবতী, ললিতাম্বিকা, ভবানী, অম্বে মা, শেরাওয়ালি, মাতা রাণী ইত্যাদি নামেও চিহ্নিত 
শ্রীমদ দেবী ভাগবতে, অম্বিকা হলেন অন্যান্য সমস্ত দেবীর পূর্বপুরুষ। তিনি অনেক রূপ এবং নাম সহ এক হিসাবে পূজা করা হয়। তার রূপ বা অবতার তার মেজাজের উপর নির্ভর করে। উদাহরণ স্বরূপ:
এএফসি অনূর্ধ্ব-২০ মহিলা এশিয়ান কাপ

এএফসি অনূর্ধ্ব-২০ মহিলা এশিয়ান কাপ ২০ বছরের নিচে জাতীয় মহিলা দলের ফুটবল প্রতিযোগিতা। দুই বছর পরপর এটি এশিয়ান ফুটবল কনফেডারেশন কর্তৃক আয়োজিত। এটি ২০০২ সালে এএফসি অনূর্ধ্ব-১৯ মহিলা চ্যাম্পিয়নশিপ হিসাবে প্রথম খেলা হয়েছিল, যেখানে বয়সের ঊর্ধ্বসীমা ছিল ১৯। ২০২২ আসর থেকে শুরু করে বয়সসীমা বাড়িয়ে ২০ করা হয়। এছাড়াও, টুর্নামেন্টটি "এএফসি অনূর্ধ্ব-১৯ মহিলা চ্যাম্পিয়নশিপ" থেকে "এএফসি অনূর্ধ্ব-২০ মহিলা এশিয়ান কাপ" নামে পুনঃনামকরণ করা হয়।
বর্তমান চ্যাম্পিয়ন উত্তর কোরিয়া, যারা ২০২৪ সালের ফাইনালে জাপানের বিপক্ষে ২–১ গোলে জিতেছিল। জাপান টুর্নামেন্টের সবচেয়ে সফল দল, ছয়বার জিতেছে।
২০০২ এং ২০০৪ সালে কোনো বাছাই পর্ব ছিল না,প্রত্যেক দল গ্রুপ পর্বে খেলতে পারত । ২০০২ সালে সেমিফাইনাল খেলা হয়। ২০০৪ সালের প্রতিযোগিতায় সরাসরি কোয়াটার ফাইনাল হয়,যেখানে সরাসরি ৮ দল প্রতিযোগিতা করে। ২০১১ এবং ২০১৩ সালের ফাইনাল টুর্নামেন্ট এ ৬ দল খেলেছিল,একটু গ্রুপে, নক-আউট সিস্টেমে ২০১৫ সালে ৮ দল খেলেছিল।
২০১৭ সালের গ্রুপ পর্ব অনুযায়ী
মরিয়ম আল মুহাইরি

মরিয়ম বিনতে মোহাম্মেদ সাঈদ হারেব আল মুহাইরি () হচ্ছেন একজন সংযুক্ত আরব আমিরাতের রাজনীতিবিদ যিনি বর্তমানে সংযুক্ত আরব আমিরাত-এর খাদ্য নিরাপত্তা বিষয়ক প্রতিমন্ত্রী হিসাবে দায়িত্ব পালন করছেন।
আল মুহাইরি দুবাইয়ের লতিফা মহিলা বিদ্যালয় ও জার্মানির আরএটিএইচ আচেন বিশ্ববিদ্যালয় থেকে শিক্ষালাভ করেছেন, যেখানে তিনি মেকানিক্যাল ইঞ্জিনিয়ারিং বিশেষত উন্নয়ন ও নকশা প্রকৌশলে ব্যাচেলর ও মার্স্টাস ডিগ্রী অর্জন করেন।
শিক্ষালাভের পর, তিনি আরব আমিরাতের পরিবেশ ও পানি মন্ত্রণালয়ে যোগ দেন, যেখানে তিনি খলিফা বিন জয়েদ সেন্টার ফর মেরিন রিসার্চ, সংযুক্ত আরব আমিরাত ইন্টিগ্রেটেড বর্জ্য ব্যবস্থাপনা প্রকল্প, এবং বেশ কয়েকটি সুবিধা নির্মাণের কাজে জড়িত ছিলেন। ২০১৪-এ, তিনি মন্ত্রণালয়ের শিক্ষা ও সচেতনতা বিভাগের পরিচালক নিযুক্ত হন, যেখানে তিনি সংযুক্ত আরব আমিরাতের পরিবেশ সচেতনতা বৃদ্ধির জাতীয় কৌশল প্রণয়ন করার জন্য নিযুক্ত ছিলেন।
কিছু কাল ভারপ্রাপ্ত সহকারী পররাষ্ট্র সচিব হিসেবে দায়িত্ব পালনের পর ২০১৫-এ, তিনি জলবায়ু পরিবর্তন মন্ত্রণালয়ের পানি সম্পদ ও প্রকৃতি সংরক্ষণ বিষয়ক সহকারী পররাষ্ট্র সচিব নিযুক্ত হন।
অক্টোবর ২০১৭ থেকে, আল মুহাইরি খাদ্য নিরাপত্তা বিষয়ক প্রতিমন্ত্রী হিসেবে দায়িত্ব পালন করছেন। সেপ্টেম্বর ২০১৮-এ, আল মুহাইরি সংযুক্ত আরব আমিরাতে "ফুড ভ্যালি" নামে একটি খাদ্য প্রযুক্তি কেন্দ্র নির্মানের পরিকল্পনা ঘোষণা করেন, যুক্তরাষ্ট্রের সিলিকন ভ্যালি-এর নামানুসারে এটির নামকরন করা হয়। জানুয়ারি ২০১৯-এ, আল মুহাইরিকে সংযুক্ত আরব আমিরাতের জাতীয় বিশেষজ্ঞ প্রোগ্রামের নিরাপত্তা ও পররাষ্ট্র বিষয়ক খাতের পর্যবেক্ষক হিসেবে নিযুক্ত করা হয়। একই মাসে, তিনি সংযুক্ত আরব আমিরাতের খাদ্য নিরাপত্তা কৌশলের পাঁচটি স্তম্ভ চালু করেন: খাদ্য আমদানির উৎসের বৈচিত্র্যতা, দেশীয় খাদ্য উৎপাদন বৃদ্ধির জন্য গবেষণা ও উন্নয়ন, খাদ্য অপচয়ের হ্রাস, খাদ্য নিরাপত্তার মান রক্ষণাবেক্ষণ, এবং সংকটে সাড়াদানের লক্ষ্যে ইউএই এর ক্ষমতা বৃদ্ধি করা। কৌশলটির লক্ষ্য হচ্ছে ২০২১ সালের মধ্যে ইউএই-কে গ্লোবাল ফুড সিকিউরিটি ইন্ডেক্সের ৩১তম ক্রম থেকে ১০-এ নিয়ে যাওয়া এবং ২০৫১ সালের মধ্যে তালিকার ১ম স্থানে অবস্থান করা।
আল মুহাইরি সংযুক্ত আরব আমিরাতের অশ্বারোহণ ফেডারেশনের বোর্ড সদস্য এবং ২০১৬ থেকে শো জাম্পিং এবং ঘোড়া প্রশিক্ষণের প্রধান হিসেবে নিযুক্ত রয়েছেন।
ক্লদিয়া পাভলোভিচ আরেলানো

ক্লদিয়া আরতেমিজা পাভলোভিচ আরেলানো (জন্ম ১৭ জুন ১৯৬৯) হলেন মেক্সিকোর একজন রাজনীতিবিদ ও আইনজীবী, যিনি দেশটির ইন্সটিটিউশনাল রেভ্যুলশনারি পার্টির রাজনীতির সাথে যুক্ত। তিনি দেশটির সোনোরা রাজ্যের প্রথম নারী গভর্নর।
ক্লদিয়া পাভলোভিচ আরেলানো জন্মেছিলেন মেক্সিকোর সোনোরা রাজ্যের মাগদালেনা ডি কিনোতে। তার বাবার নাম মিগুয়েল পাভলোভিচ সুগিচ ও মায়ের নাম অ্যালিসিয়া আরবলানো তাপিয়া।
তার বাবা ছিলেন মন্টিনিগ্রীয় বংশোদ্ভূত। ক্লদিয়া সোনোরা বিশ্ববিদ্যালয় থেকে আইনে স্নাতক ডিগ্রি লাভ করেছেন।
২০০০ সাল থেকে ২০০৩ সাল পর্যন্ত তিনি হারমোসিলো নগরের কাউন্সিলর হিসেবে দায়িত্ব পালন করেছেন। ২০০৬ সাল থেকে ২০০৯ সাল পর্যন্ত তিনি সোনোরা রাজ্যের বিধানসভায় বিধায়ক হিসেবে দায়িত্ব পালন করেছেন।
২০১৫ সালের ১৬ ফেব্রুয়ারিতে তার দল তাকে সোনোরা রাজ্যের গভর্নর পদে প্রতিদ্বন্দ্বিতা করতে মনোনয়ন প্রদান করে।
২০১৫ সালের জুন মাসে অনুষ্ঠিত নির্বাচনে তিনি ৪,৮৬,৯৪৪ ভোট পেয়ে নির্বাচিত হন, যা ছিল প্রদত্ত ভোটের ৪৭.৫৮%।
তিনি সের্হিও তোরেস ইবারার সাথে বিবাহ বন্ধনে আবদ্ধ হয়েছেন। তাদের ক্লদিয়া, অ্যানা ও গ্যাব্রিয়েলা নামে তিন মেয়ে আছে।
মাইটোফেজি

মাইটোফেজি হলো অটোফেজি বা আত্মভক্ষণের ফলে সংগঠিত মাইটোকন্ড্রিয়ার নৈর্বচনিক অবনতি বা ক্ষয়।
প্রায় শতাধিক বৎসর পূর্বে বিজ্ঞানী লুইস সর্বপ্রথম মাইটোফেজির প্রক্রিয়া আবিষ্কার করেন ।
জীববিজ্ঞানে মাইটোফেজি শব্দটি সর্বপ্রথম ব্যবহৃত হয় ১৯৯৮ সালে।
বাংলাদেশী পদের তালিকা

বাংলাদেশী রন্ধনশৈলী বলতে বাংলাদেশে প্রচলিত খাদ্য ও রন্ধনসম্পর্কীয় ঐতিহ্যকে বোঝায়। অতীতে, রন্ধনপ্রণালীতে ভাতের সাথে পরিবেশিত মাছ, শাকসবজি এবং মসুর ডালের উপর জোর দেওয়া হত। ইতিহাস এবং বাংলাদেশী ভূগোলের পার্থক্যের কারণে, রন্ধনশৈলীটি আঞ্চলিক বৈচিত্র্যে সমৃদ্ধ। অনন্য বৈশিষ্ট্য থাকা সত্ত্বেও, বাংলাদেশী রন্ধনশৈলী আশেপাশের ভারতীয় বাঙালি রন্ধনশৈলী এবং উত্তর-পূর্ব ভারতীয়দের সাথে ঘনিষ্ঠভাবে সম্পর্কিত, যেখানে ভাত এবং মাছ ঐতিহ্যবাহী প্রিয়। বাংলাদেশ দক্ষিণ এশিয়ার একমাত্র বহুপদী রান্নার ঐতিহ্যও গড়ে তুলেছে। এটি "বাঙালিকতা" শৈলীর খাবার হিসেবে পরিচিত। বাংলাদেশী খাবার একযোগে না দিয়ে ক্রমে ক্রমে পরিবেশন করা হয়।
মারিসেলা মোরালেস ইবানেজ

মারিসেলা মোরালেস ইবানেজ হলেন মেক্সিকোর সাবেক অ্যাটর্নি জেনারেল। তিনি ২০১১ সালে আন্তর্জাতিক সাহসী নারী পুরস্কার লাভ করেছিলেন।
মারিসেলা মোরালেস ইবানেজ মেক্সিকো সিটিতে ১৯৭০ সালে জন্মগ্রহণ করেন। তিনি মেক্সিকোর জাতীয় স্বায়ত্তশাসিত বিশ্ববিদ্যালয় থেকে আইনে স্নাতক হবার পর দেশটির জাতীয় অপরাধবিজ্ঞান ইন্সটিটিউট থেকে অপরাধবিজ্ঞান বিষয়ে স্নাতকোত্তর ডিগ্রি লাভ করেন। মেক্সিকো সিনেটের অনুমতিক্রমে ২০১১ সালে মার্চ মাসের ৩১ তারিখে তাকে আর্তুরো শ্যাভেজের পরিবর্তে দেশটির অ্যাটর্নি জেনারেল হিসেবে নিযুক্ত করেন দেশটির রাষ্ট্রপতি ফেলিপে ক্যালদেরন। তিনি দেশটির প্রথম নারী ও বিয়াল্লিশতম অ্যাটর্নি জেনারেল। তিনি ২০১১ সালের এপ্রিল মাসের এক তারিখ থেকে সে বছরের নভেম্বর মাসের ত্রিশ তারিখ পর্যন্ত দেশটির অ্যাটর্নি জেনারেল হিসেবে দায়িত্ব পালন করেন। তার মেয়াদকাল শেষ হবার পর মেক্সিকোর অ্যাটর্নি জেনারেল হিসেবে দায়িত্ব গ্রহণ করেছিলেন জেসাস মুরিলো কারাম।
২০১১ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
ছোটলাউকুঠি

ছোট লাউকুঠি ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার জেলার আন্তর্রাজ্য সীমান্তবর্তী একটি শহর৷
ছোট লাউকুঠি শহরটি কোচবিহার জেলার তুফানগঞ্জ ২ ব্লকের অন্তর্ভুক্ত৷ শহরটি বক্সিরহাট থানার অন্তর্গত এবং এটি আসামের ধুবড়ী জেলার সীমান্তে ও সঙ্কোশ নদীর তীরে অবস্থিত৷
২০১১ খ্রিষ্টাব্দের ভারতের জনগণনা অনুসারে ছোট লাউকুঠি শহরের জনসংখ্যা ৫৪৮০ জন, যার মধ্যে ২৭৯১ জন পুরুষ ও ২৬৮৯ জন নারী৷ প্রতি হাজার পুরুষে ৯৬৪ জন নারী৷ ৬ বছর অনুর্দ্ধ ৬২২ জন শিশু, যা সমগ্র জনসংখ্যার ১১.৩৫ %৷ ৬ বছরোর্দ্ধ জনসংখ্যার ৮২.০৫% অর্থাৎ ৩৯৮৬ জন সাক্ষর৷
শহরটি ১৭ নং জাতীয় সড়কের নিকটস্থ৷ কোচবিহার বিমানবন্দরটি শহরটির নিকটবর্তী বিমানবন্দর, যা ৩৫ কিলোমিটির দূরে অবস্থিত৷ মহকুমাসদর তুফানগঞ্জের পার্শ্ববর্তী ও জাতীয় সড়কের সংলগ্ন হওয়ায় এই শহরটি জেলার অন্যান্য বিভিন্ন শহরসহ জেলা সদর কোচবিহার ও শিলিগুড়ি, জলপাইগুড়ি, আলিপুরদুয়ার, গোয়ালপাড়া শহরের সাথে সড়কপথে যুক্ত৷ নিকটবর্তী রেলস্টেশনটি হলো বক্সিরহাট রেলওয়ে স্টেশন৷
বদর-উন-নেসা বেগম

বদর-উন-নেসা বেগম তার দাদা সম্রাট শাহজাহানের শাসনামলে ১৬৪৭ সালে জন্মগ্রহণ করেন। তার মা নবাব বাই ছিলেন কাশ্মিরের রাজকুমারী। তিনি তারা বাবা-মায়ের তৃতীয় এবং শেষ সন্তান। তার বড় ভাই রাজকুমার মুহাম্মদ সুলতান এবং রাজকুমার মুহাম্মদ মুয়াজ্জাম (ভবিষ্যতের সম্রাট বাহাদুর শাহ )।
বদর-উন-নেসা বেগম পবিত্র কুরআন শরীফ মুখস্থ করেছিলেন, এবং তিনি প্রচুর ধর্মীয় বই পড়তেন। তিনি সারাজীবন মানুষের কল্যাণে কাজ করে গেছেন। তার বিস্ময়কর চরিত্র, শান্ত স্বভাব, পাঠ্যাভাস ইত্যাদি কারণে সম্রাট আওরঙ্গজেব তাকে অনেক পছন্দ করতেন।
১৬ এপ্রিল, ১৬৭০ সালে ২৯ বছর বয়সে, তার বাবার রাজত্বের তেরো বছরের সময় বদর-উন-নেসা বেগম মারা যান। আওরঙ্গজেব তার মৃত্যুতে অনেক কষ্ট পান।
আরাম বানু বেগম

<nowiki> </nowiki>আরাম বানু বেগম (২২ ডিসেম্বর, ১৫৮৪–১৭ জুন, ১৬২৪) একজন মোগল রাজকন্যা। তিনি সম্রাট আকবরের সর্বকনিষ্ঠ কন্যা। তার মায়ের নাম বিবি দৌলত শাদ। দৌলত শাদ শাকর-উন-নেসা বেগমেরও মা। আরাম বানু ছিলেন সম্রাট জাহাঙ্গীরের ছোট বোন, তবে তাদের মা ছিলেন আলাদা।
আরাম বানু বেগমের জন্ম ১৫৮৪ সালের ডিসেম্বর মাসে ভারতের আগ্রা-তে। তার নাম "আরাম বানু" রেখেছিলেন স্বয়ং সম্রাট আকবর। বলা হয়ে থাকে তার জন্ম "শাহেনশাহর হারেমকে মহিমান্বিত করেছে ... এবং বিশ্বের মহান শাসকেরা তাকে মহান নাম দিয়েছেন।" আরাম বানু বেগম ছিলেন খুব চঞ্চল এবং বদরাগী।
সম্রাট আকবর তার কন্যার প্রতি অত্যন্ত সদয় ছিলেন, তাই তিনি তার "অশোভন আচরণকেও শোভন" বলতেন। তিনি বারবার তার বড় ভাই সেলিমকে বলতেন যেন তিনিও আরাম বানুর প্রতি সদয় আচরণ করে। আরাম বানুর বড় বোন শাকর-উন-নেসা বেগম। তাদের মা একজনই ছিলেন। শাকর-উন-নেসা বেগমকে জাহাঙ্গীর অনেক পছন্দ করতেন।
কিছু সূত্র থেকে জানা যায় যে, তিনি মির্জা আব্দুর রহিমের সাথে বিবাহবন্ধনে আবদ্ধ হয়েছিলেন। তবে "তুজক-ই-জাহাঙ্গীরী" তে বলা হয়েছে যে তিনি জাহাঙ্গীরের শাসনামলে অবিবাহিত অবস্থায় মারা যান। 
আরাম বানু বেগম মারা গেছেন আনুমানিক ১৭ জুন, ১৬২৪ সালে। তখন তার বয়স হয়েছিলো ৩৯ বছর।"জাহাঙ্গীরনামায়" তার মৃত্যুর বর্ণনা দিয়ে বলা হয়েছে যে, "তাঁকে সম্রাট আকবর অনেক ভালোবাসতেন।" তাকে আগ্রার সিকান্দ্রাতে তার পিতার সমাধিতে দাফন করা হয়েছিল।
অ্যাগনেস ওসজতোলিকান

অ্যাগনেস ওসজতোলিকান হলেন একজন হাঙ্গেরীয় রাজনীতিবিদ, যিনি ২০১০ সাল থেকে ২০১৪ সাল পর্যন্ত দেশটির আইনসভায় আইনসভার সদস্য হিসেবে দায়িত্ব পালন করেছেন। তিনি দেশটির রোমানি জাতিসত্তার একজন নারী। তিনি ২০১১ সালে আন্তর্জাতিক সাহসী নারী পুরস্কার লাভ করেন।
অ্যাগনেস ওসজতোলিকান ১৯৯৮ সালে হাঙ্গেরির মিসকোলচ বিশ্ববিদ্যালয় থেকে রাষ্ট্রবিজ্ঞানে স্নাতক ডিগ্রি অর্জন করেন। এরপর, তিনি সোরোস ফাউন্ডেনশনের হয়ে কাজ করা ছাড়াও হাঙ্গেরির সামাজিক ও শ্রম বিষয়ক মন্ত্রণালয়ের রোমানি জাতিগোষ্ঠী অন্তর্ভুক্তিকরণ কর্মসূচির প্রধান হিসেবে ছয় বছর কাজ করেন। কর্মসূচিটির উদ্দেশ্য ছিল দেশটির বিভিন্ন কর্মকাণ্ডে রোমানি জাতিগোষ্ঠীর মানুষদের অন্তর্ভুক্তিকরণ।
২০১০ সালে তিনি দেশটির লেহেত মাস আ পলিতিকা দলের মনোনয়নে আইনসভার সদস্য নির্বাচিত হন। ২০১২ সালের ২৬ নভেম্বর তিনি লেহেত মাস আ পলিতিকার সংসদীয় দলের উপনেতা নিযুক্ত হন।
তিনি রোমানি জাতিগোষ্ঠীদের হাঙ্গেরীয় সমাজের মূলস্রোতে আনতে কাজ করে চলেছেন। কাজ করছেন তাদের অধিকার নিয়ে, রোমানি শিশুদের শিক্ষা নিয়ে। তিনি হাঙ্গেরির রাজধানী বুদাপেস্টের রোমানি জাতিগোষ্ঠীর লোকদের প্রশিক্ষণের জন্য নির্মিত এক কারিগরি শিক্ষা প্রতিষ্ঠানে স্বেচ্ছাসেবী শিক্ষক হিসেবে পাঠদান করে থাকেন।
অ্যাগনেস ওসজতোলিকানকে ২০১১ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
জামিলা সালেম আল মুহাইরি

জামিলা সালেম আল মুহাইরি হচ্ছেন সংযুক্ত আরব আমিরাত-এর একজন রাজনীতিবিদ এবং সরকারের মন্ত্রী। তিনি জনশিক্ষা বিষয়ক প্রতিমন্ত্রী।
জামিলা সংযুক্ত আরব আমিরাত বিশ্ববিদ্যালয় থেকে স্নাতক ডিগ্রী লাভ করেন যেখানে তিনি ব্যবস্থাপনা বিষয়ে অধ্যয়নরত ছিলেন। তিনি ১৯৯৫ থেকে ২০০৪ সাল পর্যন্ত শিক্ষা মন্ত্রণালয়ে কাজ করেন। ২০০৪ থেকে ২০০৭ সাল পর্যন্ত তিনি "দুবাই জ্ঞান গ্রাম"-এর নির্বাহী পরিচালক ছিলেন। তিনি জ্ঞান ও মানব উন্নয়ন কর্তৃপক্ষের দুবাই স্কুল পরিদর্শন ব্যুরোর প্রধান ছিলেন। ফেব্রুয়ারি ২০১৬-এ তিনি সংযুক্ত আরব আমিরাতের জনশিক্ষা প্রতিমন্ত্রী নিযুক্ত হন। তিনি দাতব্য প্রতিষ্ঠান "দুবাই কেয়ার্স" ফাউন্ডেশনের বোর্ডের সদস্য। সংযুক্ত আরব আমিরাতের আবু ধাবিতে অনুষ্ঠিত এসডিজি৪ এর উপর আয়োজিত সভায় তিনি ইক্যুইটি ইন এডুকেশন এর প্যানেলিস্ট ছিলেন। তিনি স্কুলগুলোর লক্ষ্যমাত্রা উদ্যোগ প্রতিষ্ঠা করেন যা স্কুলকে নিরীক্ষণ করার লক্ষ্যে কাজ করে। তিনি সংযুক্ত আরব আমিরাতের উন্নয়নের জন্য প্রয়োজনীয় মৌলিক উপাদান হিসাবে শিক্ষাকে বর্ণনা করেছেন এবং দেশের তরুণদের উপর বিনিয়োগ হিসেবেও, যা তিনি সংযুক্ত আরব আমিরাতের ভিশন ২০২১ জাতীয় এজেন্ডা রূপরেখার উপাদানেরও মধ্যে রেখেছেন।।
ফিল হর্ন

ফিলিপ অ্যান্ড্রু হর্ন (; জন্ম: ২১ জানুয়ারি, ১৯৬০) ওয়েলিংটনের আপার হান্ট এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮৭ থেকে ১৯৯০ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেছেন ফিল হর্ন। দলে তিনি মূলতঃ বামহাতি ব্যাটসম্যান হিসেবে খেলেছেন।
১৯৭৯-৮০ মৌসুম থেকে ১৯৯০-৯১ মৌসুম পর্যন্ত প্রথম-শ্রেণীর ক্রিকেট জীবন চলমান ছিল ফিল হর্নের। ঘরোয়া ক্রিকেটে চমৎকার ক্রীড়াশৈলী প্রদর্শন করেছিলেন তিনি। বামহাতি উদ্বোধনী ব্যাটসম্যানের ভূমিকায় অবতীর্ণ হয়েছিলেন তিনি। এছাড়াও কভার অঞ্চলে দক্ষ ফিল্ডার হিসেবেও সুনাম ছিল তার।
ঘরোয়া ক্রিকেটে ভীষণভাবে সফল হলেও আন্তর্জাতিক অঙ্গনে রানের ফুলঝুড়ি ছোটাতে পারেননি ফিল হর্ন। অংশগ্রহণকৃত চার টেস্টে মাত্র ১০.১৪ গড়ে রান তুলেছিলেন। ব্যক্তিগত সর্বোচ্চ রান তুলেন মোটে ২৭। সমগ্র খেলোয়াড়ী জীবনে চারটিমাত্র টেস্ট ও চারটি একদিনের আন্তর্জাতিকে অংশগ্রহণ করার সুযোগ হয়েছিল ফিল হর্নের। ১২ মার্চ, ১৯৮৭ তারিখে ক্রাইস্টচার্চে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক পর্ব সম্পন্ন হয়েছিল তার। ১৯৮৬-৮৭ মৌসুমে সফরকারী ওয়েস্ট ইন্ডিজ দলের বিপক্ষে ক্রাইস্টচার্চে অনুষ্ঠিত খেলার জন্যে মনোনীত হন তিনি। নিউজিল্যান্ড দল রিচার্ড হ্যাডলি (৬/৫০) ও মার্টিন স্নেডেনের (৫/৬৮) কল্যাণে খেলায় ৫ উইকেটে জয়লাভের পাশাপাশি সিরিজ ১-১ ব্যবধানে ড্র করলেও ব্যক্তিগতভাবে তিনি ব্যর্থ ছিলেন। জোয়েল গার্নারের বলে ৯ ও কোর্টনি ওয়ালসের বলে ০ রান তুলে বিদায় নেন তিনি। মৌসুমের শুরুতে সফরকারীদের বিপক্ষে ৮১ রানের ইনিংস উপহার দিয়েছিলেন তিনি। একই সফরে তার ওডিআই অভিষেক হয়।
টেস্টের ন্যায় এখানেও চারটি ওডিআইয়ে তিনি সফলতার স্বাক্ষর রাখতে পারেননি। ভারত ও পাকিস্তানে যৌথভাবে অনুষ্ঠিত ১৯৮৭ সালের ক্রিকেট বিশ্বকাপে নিউজিল্যান্ডের পক্ষে খেলেন। ঐ প্রতিযোগিতায় তার দল গ্রুপ-পর্ব থেকেই বিদায় নিয়েছিল।
১৯৯০-৯১ মৌসুমে পাকিস্তান গমনের জন্যে মনোনীত হন। ঘরোয়া রেকর্ডের উল্টোপিঠ এখানেও বহমান ছিল। ছয়টি ইনিংস খেলেন মাত্র ৩৮ রান তুলেন। তন্মধ্যে, নিজস্ব সর্বশেষ টেস্টে ০ ও ১২ রান তুলতে পেরেছিলেন ফিল হর্ন। ঐ মৌসুম শেষে ক্রিকেট খেলা থেকে অবসর গ্রহণ করেন।
ক্রিকেট খেলার পাশাপাশি ব্যাডমিন্টন খেলায়ও তার দক্ষতা রয়েছে। স্কটল্যান্ডের এডিনবরায় অনুষ্ঠিত ১৯৮৬ সালের কমনওয়েলথ গেমসে নিউজিল্যান্ডের পক্ষে ব্যাডমিন্টনের পুরুষ এককে প্রতিনিধিত্ব করেছেন তিনি।
তার সহোদর কনিষ্ঠ ভ্রাতা ম্যাট হর্ন নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন ও তার তুলনায় অধিকতর সফল ছিলেন। ব্যক্তিগত জীবনে বিবাহিত তিনি। তার সন্তান বেন হর্ন নিউজিল্যান্ড ও অকল্যান্ডের অনূর্ধ্ব-১৯ দলের প্রতিনিধিত্ব করেছেন।
নূর খলিফা আল সুওয়াই

নূর খলিফা আল সুওয়াই (এভাবেও পরিচিত নূর বিনতে খলিফা সালিম আল সুওয়াই) একজন আমিরাতের রাজনীতিবিদ, সাবেক উপমন্ত্রী এবং জেনারেল উইমেন্স ইউনিয়নের মহাপরিচালক, যেটির চেয়ারপারসন হচ্ছেন ফাতেমা বিনতে মুবারক আল কেতবি। ২০১৬ সালে, তিনি ৬ষ্ঠ আরব নারী পুরস্কার পেয়েছিলেন।
প্রায় ২০০৫-এ, আল সুওয়াই সংযুক্ত আরব আমিরাতের পররাষ্ট্র মন্ত্রণালয়ের উপমন্ত্রী হিসেবে নিযুক্ত হন। তিনি আরব নারী সংগঠন প্রতিষ্ঠায় তার প্রচেষ্টার জন্য পরিচিত এবং জেনারেল উইমেন্স ইউনিয়নের মহাপরিচালক হন, যেটির চেয়ারপারসন হচ্ছেন সংযুক্ত আরব আমিরাতের জননী ফাতেমা বিনতে মুবারক আল কেতবি। তিনি মনে করেন যে আমিরাতে নারীদের অবস্থা উপসাগরীয় অঞ্চলগুলোর মধ্যে সবচেয়ে ভাল।
তার অধীনে, তথ্য ও যোগাযোগ প্রযুক্তির ব্যবহার দ্বারা নারীর ক্ষমতায়ন প্রচারের জন্য আমিরাতের টেলিযোগাযোগ রেগুলেটরি অথরিটির সাথে জেনারেল উইমেন্স ইউনিয়নের একটি সমঝোতা স্মারক স্বাক্ষর হয়। জাতিসংঘ কমিশনের নারীর অবস্থা সম্পর্কে ২০১৪ সেশনে তিনি নিশ্চিত করেছেন যে বেইজিং এবং কায়রো ঘোষণার বিধান সংযুক্ত আরব আমিরাত কর্তৃক পরিচালিত হবে। নারীর কল্যাণে তার কাজের স্বীকৃতিস্বরূপ, আরব মহিলা ফাউন্ডেশন ২০১৬ সালে নূর খলিফা আল সুওয়াইকে ৬ষ্ঠ আরব নারী পুরস্কার প্রদান করে।
বড়মা

বড়মা (১৯১৮-২০১৯) ছিলেন হিন্দুধর্মীয় সংস্কারবাদী আন্দোলন মতুয়া মহাসংঘের প্রধান নেত্রী। তার আসল নাম বীণাপাণি দেবী। তার 'বড়মা' নামটি সার্বজনীন মাতৃত্বকে নির্দেশ করে। তিনি ছিলেন সনাতনী মতুয়া মহাসঙ্ঘের প্রাণকেন্দ্র হিসেবে পরিচিত ঠাকুরনগরের প্রতিষ্ঠাতা।
বড়মা বেঙ্গল প্রেসিডেন্সির বরিশালের জব্দকাঠি গ্রামে ১৯১৮ সালে জন্মগ্রহণ করেন। ১৯৩৩ সালে তিনি প্রমথ রঞ্জন ঠাকুরের সাথে বিবাহবন্ধে আবদ্ধ হন, যার প্রপিতামহ হলেন মতুয়া মহাসংঘ প্রতিষ্ঠাতা হরিচাঁদ ঠাকুর।
১৯৪৭ সালে ভারতভাগের পর পরিবারের সাথে বড়মা ছাড়াও উল্লেখযোগ্য সংখ্যক মতুয়া ভারতের পশ্চিমবঙ্গে পাড়ি জমায়। তার স্বামীর সাথে মিলে তিনি বাস্তুচ্যুত মতুয়াদের জন্য ঠাকুরনগরে রিফিউজি কলোনি প্রতিষ্ঠা করেন।
১৯৯০ সালে তার স্বামী প্রমথ রঞ্জন ঠাকুর মৃত্যুবরণ করলে তিনি মতুয়া মহাসংঘের প্রধান হিসেবে দায়িত্ব গ্রহণ করেন। পরবর্তী বছরগুলোতে তিনি গোটা ভারত জুড়ে হরিচাঁদ ঠাকুরের আদর্শ প্রচার করেছেন।
২০১০ সালের ১৫ মার্চে বড়মা মমতা বন্দ্যোপাধ্যায়কে মতুয়া মহাসংঘের অভিভাবক বলে ঘোষণা করেন।
বড়মার বড় ছেলে কপিল কৃষ্ণ ঠাকুর বনগাঁ লোকসভা আসনে ২০১৪ সালে লোকসভা তৃণমূল কংগ্রেসের টিকিটে লোকসভা সদস্য নির্বাচিত হন। ২০১৫ সালে তার মৃত্যুর পর তার স্ত্রী মমতা বালা ঠাকুর বনগাঁ থেকে লোকসভা সদস্য নির্বাচিত হন। তার ছোট ছেলে পশ্চিমবঙ্গ রাজ্য সরকারের সাবেক মন্ত্রী মঞ্জুল কৃষ্ণ ঠাকুর ২০১৫ সালে তৃণমূল কংগ্রেস থেকে বিজেপিতে যোগ দেন।
বড়মা ২০১৯ সালের ৫ মার্চে কলকাতায় মারা যান। ৭ মার্চে পূর্ণ রাষ্ট্রীয় মর্যাদায় তার শেষকৃত্য অনুষ্ঠিত হয়। তার মৃত্যুর পর তার পুত্রবধূ মমতা বালা ঠাকুর মতুয়া সম্প্রদায়ের অন্তর্বর্তীকালীন প্রধান হিসেবে নিযুক্ত হন।
বড়মা ২০১৮ সালের নভেম্বর মাসে পশ্চিমবঙ্গ রাজ্যের সর্বোচ্চ অসামরিক সম্মাননা বঙ্গবিভূষণ লাভ করেন।
মিতা সালিম আল শামসী

মিতা সালিম আল শামসী হচ্ছেন একজন রাজনীতিবিদ এবং সংযুক্ত আরব আমিরাত সরকারের মন্ত্রী। তিনি একজন প্রতিমন্ত্রী। মধ্যপ্রাচ্যের সবচেয়ে প্রভাবশালী আরব নারীর তালিকাতে ফোর্বস মিডিল ইস্ট তাকে তালিকায় ১৩তম স্থান দেয়।
মিতা সৌদি আরবের কিং সৌদ বিশ্ববিদ্যালয় থেকে ১৯৮০-এ তার ব্যাচেলর অফ আর্টস সম্পন্ন করেন। তিনি মিশরের আলেকজান্দ্রিয়া বিশ্ববিদ্যালয় থেকে ১৯৮৮ সালে মাস্টার্স ডিগ্রী অর্জন করেন। মিতা সমাজবিজ্ঞানে পোস্ট ডক্টরেট সম্পন্ন করেছেন।
তিনি বেশ কয়েকটি বই লিখেছেন, যেমন: "উপসাগরীয় সহযোগিতা পরিষদের রাষ্ট্রগুলোতে প্রবাসী অভিবাসন: বর্তমান সমস্যা এবং ভবিষ্যত সম্ভাবনা", "জাতির জননী: ফাতিমা বিনতে মুবারক", এবং "নীতিসমূহ এবং শিক্ষাদীক্ষা"। তিনি আবুধাবি বিশ্ববিদ্যালয়ের ট্রাস্টি বোর্ডে নিযুক্ত ছিলেন। তিনি শিক্ষা ও বৈজ্ঞানিক গবেষণার ক্ষেত্রে আরব রাষ্ট্রগুলির জন্য ইউনেস্কোর বৈজ্ঞানিক কমিটিতে বসেছিলেন। ২০০৩ সালে তিনি আরব ব্যবস্থাপনার জন্য শেখ মোহাম্মদ বিন রশিদ আল মাকতুম পুরস্কার লাভ করেন। ২০০৮ সালে তিনি প্রতিমন্ত্রী হিসেবে সংযুক্ত আরব আমিরাতের ফেডারেল সরকারে যোগদান করেন। ২০০৮ সালে তিনি আবুধাবিতে সোর্বনে বিশ্ববিদ্যালয় স্থাপন করতে সহায়তা করেছিলেন। ফেব্রুয়ারি ২০১৬ পর্যন্ত তিনি বিবাহ তহবিলের চেয়ারপার্সন ছিলেন। তিনি পরিবার উন্নয়ন সংস্থার চেয়ারপার্সন। তিনি সংযুক্ত আরব আমিরাতের জেনারেল উইমেন্স ইউনিয়নের চেয়ারপারসন। তিনি মাতৃত্ব এবং শৈশব বিষয়ক সুপ্রিম কাউন্সিলের চেয়ারম্যান। তিনি মিয়ানমারের রোহিঙ্গাদের বিরুদ্ধে হওয়া অত্যাচারের সমালোচনা করেছেন এবং বাংলাদেশে রোহিঙ্গা শরণার্থীদের সহায়তার জন্য বাংলাদেশ সরকার কর্তৃক গৃহীত পদক্ষেপের প্রশংসা করেছেন। অক্টোবর ২০১৭-এ তিনি জেনেভায় জাতিসংঘের সম্মেলনে রোহিঙ্গা শরণার্থীদের সহায়তায় সাত মিলিয়ন ডলার প্রদানের প্রতিশ্রুতি দেন।
ওহুদ আল রৌমি

ওহুদ বিনতে খালফান আল রৌমি হচ্ছেন একজন আমিরাতি রাজনীতিবিদ যিনি বর্তমানে সংযুক্ত আরব আমিরাতের সুখ এবং কল্যাণ বিষয়ক প্রতিমন্ত্রী হিসেবে দায়িত্ব পালন করছেন।
আল রৌমির বাবা খালাফান মোহাম্মদ আল রৌমি ছিলেন একজন রাজনীতিবিদ যিনি শ্রম ও সমাজ বিষয়ক মন্ত্রী এবং তথ্য ও সংস্কৃতি মন্ত্রী ছিলেন।
আল রৌমি শারজাহ বিশ্ববিদ্যালয় থেকে ব্যবসায়ে প্রশাসনে মাস্টার্স এবং সংযুক্ত আরব আমিরাত বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেন।
আল রৌমি দুবাই চেম্বার অফ কমার্সে ব্যবসায় গবেষণা পরিচালক ছিলেন। উপরাষ্ট্রপতি মোহাম্মদ বিন রশিদ আল মাকতুম-এর নির্বাহী অফিসের অর্থনৈতিক নীতিমালার প্রধান হিসেবে তিনি দায়িত্ব পালন করেন।
১০ই এপ্রিল ২০১৬-এ, আল রৌমি সংযুক্ত আরব আমিরাত-এর সুখ এবং কল্যাণ বিষয়ক প্রতিমন্ত্রী নিযুক্ত হন। নতুন সৃষ্টি হওয়া এই পদটি তৈরি করার উদ্দ্যেশ্য হচ্ছে আরব আমিরাতের সমাজে সুখের প্রচার করা। তিনি ২৯জন সদস্যের মন্ত্রীসভার ৮ নারী সদস্যের একজন।
তিনি প্রধানমন্ত্রীর কার্যালয়ের মহাপরিচালক, সরকারি কৌশল, জাতীয় বিষয়সূচি, বিভিন্ন পুরস্কার এবং কর্মসূচীর তত্ত্বাবধান করেন তিনি। তিনি বিশ্বব্যাপী শীর্ষ সম্মেলন সংগঠনের ভাইস-প্রেসিডেন্ট এবং জাতিসংঘের বৈশ্বিক উদ্যোক্তা কাউন্সিলের প্রথম আরব সদস্য।
মমতা বালা ঠাকুর

মমতা বালা ঠাকুর হলেন একজন ভারতীয় রাজনীতিবিদ, যিনি ২০১৫ সালের উপনির্বাচনে বনগাঁ থেকে লোকসভা সদস্য নির্বাচিত হন। তিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৯ সালের ৫ মার্চ বড়মা মারা গেলে তিনি মতুয়া মহাসংঘের অন্তর্বর্তীকালীন প্রধান হিসেবে নিযুক্ত হন।
মমতা বালা ঠাকুর ১৯৬৭ সালের মে মাসের ১৫ তারিখে ভারতের মহারাষ্ট্র প্রদেশের চন্দারপুর জেলায় জন্মগ্রহণ করেন। তিনি কপিল কৃষ্ণ ঠাকুরের সাথে বিবাহবন্ধনে আবদ্ধ হন। কপিল কৃষ্ণ ঠাকুর বড়মা ও প্রমথ রঞ্জন ঠাকুরের বড় ছেলে, যারা দুজনেই ছিলেন মতুয়া মহাসংঘের সাথে সংশ্লিষ্ট।
২০১৪ সালের লোকসভা নির্বাচনে কপিল কৃষ্ণ ঠাকুর সর্বভারতীয় তৃণমূল কংগ্রেসের মনোনয়নে বনগাঁ থেকে প্রতিদ্বন্দ্বিতা করেন। নির্বাচনে তিনি ৫,৫১,২১৩ ভোট পেয়ে বিজয়ী হন। ২০১৪ সালের অক্টোবর মাসের ১৩ তারিখে তিনি কলকাতায় মৃত্যুবরণ করেন।
কপিল কৃষ্ণ ঠাকুরের মৃত্যুর পর বনগাঁ উপনির্বাচনে মমতা বালা ঠাকুরকে মনোনয়ন প্রদানের সিদ্ধান্ত গ্রহণ করে সর্বভারতীয় তৃণমূল কংগ্রেস। ২০১৫ সালে অনুষ্ঠিত উপনির্বাচনে তিনি ৫,৩৯,৯৯৯ ভোট পেয়ে নির্বাচিত হন, যা ছিল প্রদত্ত ভোটের ৪৩.২৭%। তার নিকটতম প্রতিদ্বন্দ্বী ভারতীয় কমিউনিস্ট পার্টি (মার্ক্সবাদী)র দেবেশ দাস পেয়েছিলেন ৩,২৮,২১৪ ভোট, যা ছিল প্রদত্ত ভোটের ২৬.৩০%। ২০১৯ সালের ভারতীয় লোকসভা নির্বাচনে তাকে পুনরায় বনগাঁ থেকে মনোনয়ন প্রদান করে সর্বভারতীয় তৃণমূল কংগ্রেস। ২০১৯ এর লোকসভা নির্বাচনে তিনি বিজেপি মনোনীত প্রার্থী শান্তনু ঠাকুরএর কাছে এক লক্ষ দশ হাজারেরও বেশি ভোটে পরাজিত হন।
সেলমা এরগেচ

সেলমা এরগেচ (; ১ নভেম্বর ১৯৭৮) একজন তুর্কি-জার্মান অভিনেত্রী, মডেল, দার্শনিক, মনোবিজ্ঞানী এবং ডাক্তার।
জার্মানীর হাম নামক জায়গায় তিনি জন্মগ্রহণ করেন। তার মা একজন জার্মান এবং বাবা তুর্কি। সেলমা একটি সাক্ষাৎকারে বলেন, তার পিতার পূর্বপুরুষরা ছিল উসমান বংশের বংশধর। তিনি ঔষুধ নিয়ে ওয়েস্ট উইলহেম বিশ্ববিদ্যালয়ে ৩ বছর ধরে পড়াশুনা করেছেন। এরপর মনোবিজ্ঞান এবং দর্শন নিয়ে ফার্ন ইউনিভার্সিটেট হাগেনে পড়াশুনা করেছেন। ২০০০ সাল থেকে তিনি মডেলিং শুরু করেন। সিস ভি গিছ-এ তিনি উগুর পোলাত চরিত্রে অভিনয় করেন। এছাড়াও শিক্ষক চরিত্রে অভিনয় করেন বেস ভাকিত চলচ্চিত্রে এবং সুলতান সুলেমানে তিনি হেতিসা সুলতান চরিত্রে অভিনয় করেন।
তিনি জার্মান, ইংরেজি, তুর্কি, ফরাসী ভাষায় কথা বলতে পারেন। ইতালী ভাষাতেও তিনি খানিকটা কথা বলতে পারেন।
২৬ সেপ্টেম্বর ২০১৫ সালে এইরজেচ ক্যান ওজ কে বিয়ে করেন। বিয়ে অনুষ্ঠিত হয় তার জার্মানিতে কাটানো শৈশবের শহরে। ২০১৬ সালের ৮ এপ্রিল তাদের একটি কন্যা সন্তান জন্ম হয়। তার নাম রাখা হয় ইয়াসমিন।
ইব্রাহিমপুর ইউনিয়ন, চাঁদপুর সদর

ইব্রাহিমপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
ইব্রাহিমপুর ইউনিয়নের আয়তন ১১,৮০৫ একর (৪৭.৭৭ বর্গ কিলোমিটার)। এটি আয়তনের দিক থেকে চাঁদপুর জেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী ইব্রাহিমপুর ইউনিয়নের জনসংখ্যা ১২,৯৮৩ জন। এর মধ্যে পুরুষ ৭,০২০ জন এবং মহিলা ৫,৯৬৩ জন। মোট পরিবার ২,৫৩৩টি।
চাঁদপুর সদর উপজেলার পশ্চিমাংশে ইব্রাহিমপুর ইউনিয়নের অবস্থান। এ ইউনিয়নের উত্তরে চাঁদপুর পৌরসভা; পূর্বে লক্ষ্মীপুর মডেল ইউনিয়ন, মেঘনা নদী ও হানারচর ইউনিয়ন; দক্ষিণে হাইমচর উপজেলার নীলকমল ইউনিয়ন এবং পশ্চিমে মেঘনা নদী ও শরীয়তপুর জেলার ভেদরগঞ্জ উপজেলার চর সেনসাস ইউনিয়ন, তারাবুনিয়া দক্ষিণ ইউনিয়ন ও তারাবুনিয়া উত্তর ইউনিয়ন অবস্থিত।
ইব্রাহিমপুর ইউনিয়ন চাঁদপুর সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
২০১১ সালের পরিসংখ্যান অনুযায়ী ইব্রাহিমপুর ইউনিয়নের সাক্ষরতার হার ২৬%।